D Bsetzung vo dr Acapikels senn ab 1995, d Juliette Blamage (Denise Geiser), d Barbara Hutzenlaub (Susanne Fritz Bisenz), d Lotti Stäubli (Jasmin Clamor) on d Helga Schneider (Regula Esposito). So verschide d Farbe vo ihrne Kostüm sind, so verschide isch au ihren Dialäkt. D Denise Geiser (* 1957) chunnt us Basel und hät as Muetersprooch Französisch; drumm redt ihre Kunstfigur, d Juliette Blamage Baseldütsch und mängmol au Französisch. D Fritz Bisenz (* 1963) chunnt us Dütschland und drumm schwätzd d Barbara Hutzenlaub Schwäbisch. D Jasmin Clamor (* 1969) chunnt z Trachselwald uf d Wält, wachst im Züri Oberland uf, goht dänn aber is Wältsche und nochhär uf Bärn und drumm redt d Lotti Stäubli Bärndütsch. D Regula Esposito (* 1965) chunnt im Zürcher Niderdorf uf d Wält und läbt hüt no i däre Stadt, wäge däm schwätzd d Helga Schneider Züritütsch.